Sergei Besseda

Sergei Besseda (vene keeles Сергей Орестович Беседа; sündinud 1. jaanuar 1954) on Venemaa poliitik ja sõjaväelane. Alates 2009. aastast FSB luureagentuuri viienda talituse (operatiivteabe ja rahvusvaheliste suhete talitus) juht ja on alates 2022. aasta märtsist kindralpolkovnik. 

 Elulugu 
Sergei Besseda on 2003. aastast FSB (föderaalse julgeolekuteenistuse) analüüsi, prognoosi ja strateegilise planeerimise osakonna juhataja asetäitja - operatiivteabe koordineerimise direktoraadi juhataja. 

2004. aastast FSB prognoosianalüüsi ja strateegilise planeerimise talituse teenistusjuhi asetäitja - operatiivteabe osakonna juhataja. 

2009. aastast FSB operatiivteabe ja rahvusvaheliste suhete talituse (5. talitus) juhataja. 

20.-21.veebruaril 2014 viibis Kiievis ametlikult ülesandega määrata Venemaa Föderatsiooni Ukraina saatkonna ja teiste Kiievis asuvate Venemaa institutsioonide füüsilise kaitse vajalik tase. Taotles sel teemal kohtumist tollase Ukraina presidendi Viktor Janukovitšiga, kuid teda ei võetud vastu.https://zn.ua/UKRAINE/v-fsb-poyasnili-chto-ih-general-v-kieve-v-fevrale-opredelyal-uroven-zaschity-posolstva-rf-142679_.htmlhttps://www.interfax.ru/russia/369704 

4. aprillil 2014 pöördus Ukraina välisministeerium Venemaa poole seoses 18.–22. veebruaril Kiievis Maidanil toime pandud arvukate Ukraina kodanike mõrvadega palvega selgitada 20. ja 21. veebruaril 2014 Besseda Ukrainas viibimise asjaolusid.https://zn.ua/POLITICS/ukraina-hochet-doprosit-generala-fsb-nahodivshegosya-v-ukraine-20-21-fevralya-142656_.html

2022. aasta Venemaa sissetungi ajal Ukrainasse, on rahvusvaheline meedia väitnud, et Bessedat hoitakse koduarestis, väidetavalt Putinile valede luureandmete andmise tõttu Ukraina vastupanuvõime kohta invasioonile. 8. aprillil 2022 teatati, et ta viidi üle Lefortovo vanglasse.

 Sanktsioonid 
26. juulil 2014 kehtestas Euroopa Liit talle seoses Venemaa agressiooniga Ukrainas viisa- ja majandussanktsioonid. Tema Euroopa Liidu riikides olev vara külmutati.https://www.vedomosti.ru/politics/articles/2014/07/26/pod-sankcii-es-popali-bortnikov-fradkov-i-kadyrov

Viited

Kategooria:Kindralpolkovnikud
Kategooria:Vene-Ukraina sõda
Kategooria:FSB
Kategooria:Sündinud 1954